

Συνάδελφε,

**Παραθέτουμε το θεσμικό έργο του Συλλόγου, που ανήκει σε όλους τους εργαζόμενους στην Τράπεζα Πειραιώς.**

**Σύντομα θα αποτυπωθεί στην κωδικοποίηση των Επιχειρησιακών Σ.Σ.Ε. όπως και αυτό θεσμικά κατοχυρώθηκε και δεσμεύει την Τράπεζα, μέσα από την πρόσφατη υπογραφή της εν ισχύ Επιχειρησιακής μας Σύμβασης.**

**Το έργο αυτό, αποτελεί τη βάση για τις επόμενες διεκδικήσεις μας.**

**Πέραν των ρυθμίσεων που απορρέουν από την Κλαδική Σύμβαση, συνοπτικά, τα επιχειρησιακά κεκτημένα μας είναι:**

1. Διαχειριστικό επίδομα (Teller) 110€ μηνιαίως.
2. Επίδομα Υποδοχής Πελατείας 110€ μηνιαίως, στους εργαζόμενους που ασκούν τα καθήκοντα υπαλλήλου Υποδοχής Πελατείας (Meeter Greeter).
3. Μηνιαίο επίδομα άριστης γνώσης ξένης γλώσσας επιπέδου Γ2 (C2) σε ποσοστό 7% επί του βασικού μισθού του εκάστοτε μισθολογικού κλιμακίου.
4. Μηναίο επιστημονικό επίδομα στους κατόχους μεταπτυχιακού τίτλου σπουδών Ελληνικών Ανωτάτων και Ανωτέρων Σχολών ή Ακαδημαϊκώς αναγνωρισμένου από το Ελληνικό Κράτος μεταπτυχιακού τίτλου αλλοδαπών Πανεπιστημίων σε ποσοστό 35% επί του βασικού μισθού του εκάστοτε μισθολογικού κλιμακίου.
5. Μηνιαίο επίδομα παραμεθορίων περιοχών στους εργαζομένους που υπηρετούν σε όλες τις περιοχές που προβλέπονται στο άρθρο 24 του Ν1892/1990.
6. **Δεν θα συμψηφίζονται και θα καταβάλλονται αυτοτελώς, για όσους εργαζόμενους λαμβάνουν υπέρτερες των νόμιμων καταβαλλόμενες μηνιαίες αποδοχές, έως το ποσό των €110, οι εκάστοτε αυξήσεις των επιδομάτων γάμου, τέκνων, επιστημονικού και παιδικής μέριμνας, που προκύπτουν από την εφαρμογή του ενιαίου μισθολογίου της εκάστοτε Κλαδικής ΣΣΕ**.
7. Παρέχεται στο Προσωπικό της Τράπεζας που κατέχει τους ρόλους Upper Mass (UMO), SME και Personal Banking Officer (PBO) Εφάπαξ ποσό €200 τον Οκτώβριο κάθε έτους.
8. Οικονομική ενίσχυση για την κάλυψη μέρους των επιπλέον εξόδων που έχουν προκύψει λόγω των αιφνίδιων οικονομικών συνθηκών.
9. Οι εργαζόμενοι που αποκτούν πρώτο πτυχίο Ανώτατης ή Ανώτερης Σχολής επιβραβεύονται από 1.9.2022 με το ποσό των €2.000.
10. **Οι εργαζόμενοι που προέρχονται από την πρώην Γενική Τράπεζα, για τους οποίους προβλεπόταν από ΕΣΣΕ μείωση των αποδοχών τους, θα λαμβάνουν από 1.9.2022 τις αποδοχές τους χωρίς τη σχετική μείωση**.
11. Χορηγείται ποσό 240€, κάλυψης εξόδων για τη βρεφονηπιακή φύλαξη των τέκνων εργαζομένων από την ηλικία των δυο μηνών μέχρι και το νηπιαγωγείο (231€ με καταβολή στη μισθοδοσία).
12. Χορηγείται μηνιαίο επίδομα παιδικής μέριμνας σε κάθε τέκνο, ποσοστοποιημένο στο εκάστοτε 16ο μισθολογικό κλιμάκιο σε ποσοστό 6,19%, σήμερα στο ποσό των €62,20.
13. Χορήγηση επιδομάτων Α.Μ.Ε.Α 420€, σε εργαζόμενους ΑΜΕΑ και γονείς τέκνων ΑΜΕΑ.
14. Πρόγραμμα αρωγής τέκνων σε όλους τους εργαζομένους.
15. Χορηγείται σε όλους τους τρίτεκνους και πολύτεκνους εργαζομένους, εφάπαξ ποσό με τη μορφή δωροεπιταγής ή άλλων παροχών σε είδος, τον Σεπτέμβριο μήνα κάθε έτους, αξίας €60 για κάθε τέκνο.
16. Ενίσχυση για τις μεθόδους ιατρικώς υποβοηθούμενης αναπαραγωγής με την καταβολή €1.000 για κάθε προσπάθεια και μέχρι 4 προσπάθειες. Συμφωνείται το ποσό αυτό να χορηγείται και στους εργαζομένους των οποίων οι σύζυγοι δεν εργάζονται στην Τράπεζα και υποβάλλονται σε υποβοηθούμενη αναπαραγωγή.
17. Χορηγείται εφάπαξ ποσό €300 σε όσους εργαζομένους παντρεύονται.
18. Χορήγηση εφάπαξ ποσού €2.000 ανά τέκνο, σε περίπτωση που κάποιος εργαζόμενος επιθυμεί να προχωρήσει σε πράξη υιοθεσίας.
19. Χορηγείται εφάπαξ ποσό €1.000 σε όσους εργαζομένους αποκτήσουν 4ο παιδί, καθώς και για κάθε παιδί που θα αποκτήσουν πέραν του 4ου .
20. Χορηγείται ποσό 270€ ως επιβράβευση για τα τέκνα εργαζομένων που αριστεύουν στη Δευτεροβάθμια Εκπαίδευση. (Γυμνάσιο και Λύκειο).
21. Χορηγείται ποσό 1.000€ ως επιβράβευση για την εισαγωγή των τέκνων εργαζομένων σε Ανώτατη ή Ανώτερη Σχολή με ισχύ από το ακαδημαϊκό έτος 2022-2023 και εφεξής.
22. Χορηγείται ποσό 1.400€ ως επιβράβευση στα τέκνα εργαζομένων που αριστεύουν στο πρώτο πτυχίο Ανώτατης ή Ανώτερης Σχολής.
23. Χορηγείται ποσό 1.600€ για τα τέκνα εργαζομένων – πέραν του ενός – που σπουδάζουν παράλληλα στην Τριτοβάθμια Εκπαίδευση.
24. **Η Τράπεζα Πειραιώς επιβεβαιώνει τη βούλησή της να προστατεύσει την απασχόληση των εργαζομένων. Η Τράπεζα λαμβάνει εύλογα, κατά τις περιστάσεις, μέτρα προκειμένου να αποτρέπονται οι απολύσεις για οικονομοτεχνικούς λόγους.**
25. **Μειωμένο ωράριο μητρότητας έπειτα από χρήση μέρους της σωρευτικής άδειας.**
26. Μειωμένο ωράριο για εργαζόμενους γονείς ΑΜΕΑ
27. Χορηγείται άδεια αιμοδοσίας δύο (2) ημέρες δικαιολογημένης απουσίας για κάθε αιμοδοσία και μέχρι τέσσερις (4) ημέρες κάθε ημερολογιακό έτος.
28. Χορηγείται άδεια σχολικής παρακολούθησης τεσσάρων (4) ημερών, σε γονείς που δεν ασκούν την επιμέλεια τέκνου.
29. Η προβλεπόμενη άδεια για παρακολούθηση σχολικής επίδοσης τέκνων θα χορηγείται και για τις σχολικές εκδηλώσεις.
30. Χορηγείται σε όλους τους εργαζομένους μια ημέρα άδεια με αποδοχές ανά ημερολογιακό έτος για την υποβολή σε ετήσιο, προληπτικό, ιατρικό έλεγχο (check up).
31. Χορηγείται φοιτητική άδεια.
32. Άδεια νοσηλείας τέκνου (6 μέρες)
33. Άδεια για γονείς ΑΜΕΑ (10 μέρες)
34. Χορηγείται στους εργαζομένους άδεια τριών (3) ημερών σε περίπτωση θανάτου συγγενούς Α’ βαθμού συγγένειας.
35. Το επιτόκιο των καταναλωτικών δανείων (παλαιών και νέων) που χορηγούνται στους εργαζομένους διαμορφώνεται στο βασικό επιτόκιο καταναλωτικής πίστης μειωμένο κατά 3,50 μονάδες. (σήμερα στο 5,60%).
36. **Το επιτόκιο των πιστωτικών καρτών της Τράπεζας Πειραιώς διαμορφώνεται στο 4,5%.**
37. **Το επιτόκιο των προσωπικών δανείων (παλαιών και νέων) έως πέντε (5) μηνιαίων μισθών σε 1% ετησίως.**
38. **Το επιτόκιο των στεγαστικών δανείων (παλαιών και νέων) που χορηγείται στους εργαζομένους διαμορφώνεται στο ύψος του επιτοκίου του Euribor μηνιαίας διάρκειας προσαυξημένο κατά μια μονάδα. Όλοι οι υπόλοιποι όροι χορήγησης στεγαστικών δανείων αυτής της κατηγορίας παραμένουν ως έχουν. Σε κάθε περίπτωση το επιτόκιο της κατηγορίας αυτής δεν θα υπερβαίνει το εκάστοτε προβλεπόμενο στις Συλλογικές Συμβάσεις Εργασίας ΟΤΟΕ – Τραπεζών.**
39. Καλύπτεται το κόστος των ασφαλίστρων Πυρός – Σεισμού και Ζωής – ΜΟΑ, των στεγαστικών δανείων της Κλαδικής ΣΣΕ 1984 – ΟΤΟΕ (απόκτηση Α΄ κατοικίας) που έχουν ήδη χορηγηθεί στο ενεργό προσωπικό και δεν ήταν ενταγμένα στη δωρεάν ασφάλιση των εν λόγω κινδύνων.
40. Οι όροι χορήγησης Πιστωτικών Καρτών και Καταναλωτικών Δανείων που ισχύουν για το προσωπικό θα ισχύουν και για τους συνταξιούχους της Τράπεζας.
41. Η Τράπεζα στο πλαίσιο της ίσης μεταχείρισης, αναλαμβάνει εξ ολοκλήρου το κόστος ασφάλισης όλων των υπαλλήλων της για όλες τις καλύψεις του προγράμματος αλλά και των προστατευόμενων μελών τους.
42. Στο πρόγραμμα Ιατροφαρμακευτικής – Νοσοκομειακής περίθαλψης εντάσσονται με την καταβολή του σχετικού ασφαλίστρου και τα μέλη της οικογενείας των εργαζομένων που καλύπτονται από άλλο ασφαλιστικό φορέα Υγείας.
43. Παρέχεται η δυνατότητα ένταξης ως πρόσθετου μέλους στην ιατροφαρμακευτική κάλυψη για όλους τους/τις συζύγους των εργαζομένων (καλύπτοντας και το σύμφωνο συμβίωσης) μέσω του ασφαλιστηρίου συμβολαίου, κατόπιν της προσκόμισης των σχετικών δικαιολογητικών.
44. **Λειτουργία του Ταμείου Επαγγελματικής Ασφάλισης κλάδου Α και Β με τον πιο εύρυθμο δυνατό τρόπο.**
45. Διατήρηση του προγράμματος υγείας και για τους συνταξιούχους (όσοι επιθυμούν) με την καταβολή του σχετικού ασφαλίστρου από τους ίδιους.
46. Παρέχεται δωρεάν ετήσιο check-up σε όλους τους εργαζομένους μέσω του Συμβολαίου Πρόσθετης Ιατροφαρμακευτικής Περίθαλψης.
47. **Η Τράπεζα αναλαμβάνει την υποχρέωση να καταβάλλει κανονικά στους ασθενούντες υπαλλήλους, το σύνολο των αποδοχών τους για όλες τις ημέρες ασθενείας και για περίοδο ίση με την περίοδο που καλύπτουν οι φορείς υγείας.**
48. **Επίδομα συμπαράστασης.**
49. **Έξοδα κηδείας.**
50. Επιδοτείται η ετήσια κάρτα απεριορίστων διαδρομών ΟΑΣΑ και ΟΑΣΘ.
51. Σύνδεση της κάρτας Winners με καταστήματα και επιχειρήσεις με σκοπό την εξασφάλιση μειωμένων τιμών για τους εργαζόμενους.
52. Έκπτωση ασφαλίστρων 25% για ασφάλιση αυτοκινήτου / μοτοσικλέτας.

**Ο Σύλλογος συνεχίζει. Διατηρούμε ζωντανές όλες μας τις διεκδικήσεις. Στη διεκδίκηση αυτή πρέπει να είσαι και εσύ ενεργό μέλος!**